Nacho var ovenud perfekt som vært. Før ferien var han let tilgængelig via AirBnB-chatten, og jeg fik besvaret alle spørgsmål inden ankomst, hvilket var mange, da det var min første booking gennem AirBnB.
Nacho fortalte ved ankomsten, at han havde haft knap 150 visits, så han var vant til spørgsmålene og han har virkelig svar på stort set alt!
Desuden var der ved ankomsten en lille hjemmelavet guide på tre sider, med anbefalinger til steder i byen, som ikke er så turistede som så meget andet. Sammensat med vores egen reseach gav det en perfekt ferie!
Nacho var fleksibel med alt fra morgenmads-vaner, ankomst/afgangstid, ekstra håndklæder osv.
Den eneste lille bitte ulempe er, at værelset jo er et dele-rum med resten af lejligheden. Det ved man dog når man booker og det gør prisen tilsvarende billigere i forhold til andre steder. Til gengæld gør det, at man får oplevelsen af at bo hos en lokal og snakke/spise/nyde tilværelsen på en spansk måde - så alt i alt en rigtig god oplevelse.
Nacho har en lille bomuldshund som er allergivenlig. Den er den sødeste og mest kælne, og min kæreste, som er allergisk overfor de fleste hunde, kunne sagtens tåle lille "Norit" i de 6 dage vi var på besøg.